Pak Marno isih mesam-mesem lamis karo nggawe petungan jroning batin kanggo nggedhekake atine sing wiwit goreh. Dheweke ngetung untung rugine yen pilihan iki nganti gagal. Untung rugine mungguhe desa lan mungguhe pribadine. Nalika candhakane ketemu kemungkinan bojone bisa ora kepilih merga tumindake dheweke kepungkur, dheweke ngeyem-yem atine kanthi ngarep-arep, muga-muga wargane dha eling kabeh kabecikane bojone